У савецкія часы фальклорную традыцыю высмейвалі, музыку дэманстравалі, як нешта калхознае, а абрады — як перажыткі старога часу. Але ўсё ж мы зразумелі, што гэта тое зерне, у якім крыецца наш гістарычны код, наша народнасць, і ў беларусаў зараз прачынацца да гэтага цікавасць. Дзесьці гэта падсвядома, таму што не заўсёды людзі падрыхтаваны да такой музыкі, але яна іх чапляе. Таму мой план — знаёміць слухачоў з сапраўдным фальклорам, не з боку свята горада ці дажынак, а з боку вельмі магічнага, сакральнага і кананічнага матэрыялу.